T.S. Ashton

Thomas Southcliffe Ashton (født 1899, død 1968) var historiker. Han var professor i økonomisk historie ved London School of Economics ved University of London fra 1944 til 1954. Hans mest kjente publikasjon er The Industrial Revolution (1760 – 1830) (1961), som presenterte et positivt syn på denne historiske perioden.

Han donerte penger til T. S. Ashton Prize, en årlig pris fra Economic History Society som nå utgjør £750 og blir tildelt til beste artikkel i Economic History Review i de foregående to kalenderår.

 Utdannelse 

Thomas Ashton ble utdannet ved Ashton-under-Lyne secondary school og Manchester University. Hans akademiske karriere var fokusert på økonomisk historie og finans. Ashton var assisterende foreleser i økonomi ved Sheffield University fra 1912 til 1919, og fra 1919 til 1921 foreleser og rektor ved Birmingham University. I 1921 ble han utnevnt til Senior-foreleser i økonomi ved Manchester University. Til slutt ble han Dean of the Faculty of Commerce and Administration fra 1938 til 1944. Så ble han professor i økonomisk historie ved London School of Economics hvor han var fra 1944 til 1954. Han var president for både Manchester Statistical Society (1938 – 1940), og Economic History Society (1960 – 1963).

 Bibliografi 
Publikasjonene hans dekker økonomien i det 18. århundre og omfatter, jern, stål og kullindustrien:

 Iron and Steel in the Industrial Revolution (1924)
 The Coal Industry (with Joseph Sykes) (1929)
 Economic and Social Investigations in Manchester 1833 – 1933 (1934)
 An Eighteenth-Century Industrialist: Peter Stubs of Warrington 1756 – 1806 (1939)
 The Industrial Revolution (1760 - 1830) (1948, 1997) online edition
 An Economic History of the Eighteenth Century (1955) online edition
 Economic Fluctuations in England 1700 – 1800 (1959) edited by EB Schumpeter
 English Overseas Trade Statistics 1697 – 1808 (1960) 

 Referanser 

 Eksterne lenker 
 Hjemmeside til Economic History Society

Kategori:Britiske professorer
Kategori:Professorer ved London School of Economics
Kategori:Britiske historikere
Kategori:Britiske økonomer
Kategori:Personer fra Ashton-under-Lyne
Kategori:Fødsler i 1889
Kategori:Dødsfall i 1968